Големите панди са боязливи и мирни животни, които живеят в планинските гори и на югозападен Китай. Те са едни от най-рядко срещаните животни, на нашата планета.

Китайците наричат големите панди “бели мечки” или “големи мечешки котки”, защото много приличат на мечки. Повечето учени намират родствена връзка между големите панди и мечките, но тъй като пандите имат редица белези, по които се отличават от мечките, учените ги поставят в отделно семейство.

Големите панди имат особен вид шарки на козината си. Те изглеждат така, сякаш са обути в дълги черни чорапи и носят черни очила на очите си. Мъжката и женската панда са еднакви на външен вид. Единствената разлика между тях е, че мъжката е по-голяма от женската.

Голямата панда има остър слух и добър нюх към миризми, но зрението ù не е добре развито.